29.9.2023
RO
Jurnalul Oficial al Uniunii Europene
C 349/135
1.6.
CESE își reafirmă sprijinul pentru Regulamentul privind infrastructura pentru combustibili alternativi (RICA).
Autoritățile publice trebuie să asigure disponibilitatea combustibililor alternativi și a stațiilor de încărcare acolo unde este necesar (3).
Pentru a îndeplini obiectivul intermediar stabilit pentru 2030, ar fi necesare peste 50 000 de stații de încărcare accesibile publicului, dintre care 35 000 ar trebui să fie modele de stații de încărcare cu megawați de înaltă performanță.
De asemenea, ar fi necesare aproximativ 700 de stații de realimentare cu hidrogen.
1.7.
Având în vedere limitările evaluării de impact a Comisiei, CESE solicită o monitorizare atentă și periodică a evoluțiilor într-un raport privind progresele înregistrate, inclusiv o evaluare aprofundată a lanțului de aprovizionare pentru a evita perturbările și pentru a reflecta mai bine impactul decarbonizării transporturilor la nivel regional.
1.8.
În conformitate cu avizele sale anterioare (4), CESE observă că, în pofida tuturor beneficiilor grupurilor motopropulsoare electrice și pe bază de hidrogen, regulamentul propus, a cărui abordare se bazează pe emisiile la țeava de evacuare, trebuie să fie completat de alte instrumente de politică pentru a stimula utilizarea combustibililor nefosili din surse regenerabile pentru partea din parcul auto care funcționează cu motoare cu ardere internă.
Pachetul „Fit for 55” („Pregătiți pentru 55”) trebuie să asigure o abordare bazată pe întregul ciclu de viață și să evite ca decarbonizarea transportului rutier să ducă la o schimbare în ceea ce privește emisiile în amonte în lanțul valoric.
1.9.
CESE subliniază necesitatea unui cadru de politică care să stimuleze decarbonizarea într-un mod echitabil pentru lucrători.
Aceasta include furnizarea unei finanțări adecvate pentru a sprijini regiunile care se confruntă cu dificultăți ca urmare a agendei de decarbonizare, necesitatea de a anticipa schimbările la toate nivelurile (situri, întreprinderi, regiuni și sectoare) prin planuri elaborate împreună cu partenerii sociali, precum și un efort masiv din partea autorităților publice și a întreprinderilor de a recalifica și perfecționa competențele lucrătorilor.
1.10.
CESE solicită o traiectorie de reducere a emisiilor de CO2, în conformitate cu capacitatea sectorului industrial de a se transforma și compatibilă cu operatorii de transport în ceea ce privește costurile și eficiența operațională.
Obiectivele propuse trebuie să fie compatibile cu timpul necesar pentru a transforma instalațiile de producție existente și a construi altele noi, pentru a dezvolta infrastructura de încărcare, pentru a asigura aprovizionarea cu componente și materii prime esențiale, pentru a crea piețe-lider și pentru a instrui forța de muncă.
1.11.
CESE subliniază necesitatea de a decarboniza (parcul de autovehicule) într-un ritm care să fie în concordanță cu punerea în aplicare a Planului industrial al Pactului verde european și cu proiectele importante de interes european comun (PIIEC), și care să contribuie la dezvoltarea lanțurilor de aprovizionare esențiale pentru acest sector în Europa, cum ar fi hidrogenul curat, bateriile și microelectronica.
1.12.
CESE subliniază, de asemenea, necesitatea de a asigura consolidarea capacităților și de a sprijini transportatorii și operatorii – în special IMM-urile – să respecte obligațiile de raportare prevăzute de regulament.
2.
Context general 2.1.
În octombrie 2014, șefii de stat/de guvern din UE (5) au stabilit obiectivul obligatoriu de a reduce, până în 2030, emisiile de gaze cu efect de seră (GES) produse la nivelul întregii economii a UE cu cel puțin cu 40 % față de nivelurile din 1990.
Acest obiectiv s-a bazat pe previziunile globale care sunt în conformitate cu obiectivul pe termen mediu al Acordului de la Paris privind schimbările climatice (COP 21) (6).
(3)
(4)
(5) (6)
Avizul Comitetului Economic și Social European privind propunerea de regulament al Parlamentului European și al Consiliului privind instalarea infrastructurii pentru combustibili alternativi și de abrogare a Directivei 2014/94/UE a Parlamentului European și a Consiliului [COM(2021) 559 final – 2021/0223 (COD)] și Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor – Un plan de implementare strategic pentru conturarea unui set de acțiuni suplimentare de sprijinire a instalării rapide a infrastructurii pentru combustibili alternativi [COM(2021) 560 final] (JO C 152, 6.4.2022, p. 138).
Avizul Comitetului Economic și Social European privind Propunerea de regulament al Parlamentului European și al Consiliului de stabilire a standardelor de performanță privind emisiile pentru autoturismele noi și pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare, și de modificare a Regulamentului (CE) nr.
715/2007 [COM(2017) 676 final – 2017/0293 (COD)] (JO C 227, 28.6.2018, p.
52) și Avizul Comitetului Economic și Social European privind Propunerea de regulament al Parlamentului European și al Consiliului de modificare a Regulamentului (UE) 2019/631 în ceea ce privește consolidarea standardelor de performanță privind emisiile de CO2 pentru autoturismele noi și pentru vehiculele utilitare ușoare noi, în conformitate cu obiectivele climatice mai ambițioase ale Uniunii [COM(2021) 556 final – 2021/0197 (COD)] (JO C 194, 12.5.2022, p. 81).
Concluziile Consiliului European din 24 octombrie 2014 https://unfccc.int/process-and-meetings/the-paris-agreement